CELEX: 62015CN0066
Language: sl
Date: 2015-02-12 00:00:00
Title: Zadeva C-66/15: Tožba, vložena 12. februarja 2015 – Evropska komisija/Helenska republika

27.4.2015   
            
            
               SL
            
            
               Uradni list Evropske unije
            
            
               C 138/38
            
         Tožba, vložena 12. februarja 2015 – Evropska komisija/Helenska republika
   (Zadeva C-66/15)
   (2015/C 138/52)
   Jezik postopka: grščina
   
      Stranki
   
   
      Tožeča stranka: Evropska komisija (zastopnika: M. Wasmeier in D. Triantafyllou)
   
      Tožena stranka: Helenska republika
   
      Predloga tožeče stranke
   
   Komisija Sodišču predlaga, naj:
   
               —
            
            
               ugotovi, da Helenska republika s tem, da prejema celoten znesek dajatve ob registraciji vozila – ki ga stranki s prebivališčem v Helenski republiki v najem ali finančni zakup (leasing) daje ponudnik s sedežem v drugi državi članici – ne da bi upoštevala trajanje pogodbe o leasingu ali najemu, niti trajanje uporabe vozila na nacionalnem ozemlju Helenske republike, krši obveznosti, ki jih ima na podlagi členov od 56 do 62 PDEU v zvezi s svobodo opravljanja storitev.
            
         
               —
            
            
               Helenski republiki naloži plačilo stroškov.
            
         
      Tožbeni razlogi in bistvene trditve
   
   Helenska republika je s tem, da je ponudniku s sedežem v drugi državi članici nalagala plačilo celotnega zneska dajatve ob registraciji za vozila, ki jih imajo v najemu ali leasingu osebe s prebivališčem v Helenski republiki, ne da bi upoštevala trajanje pogodbe o najemu (ali leasingu), niti trajanje uporabe teh vozil na grškem ozemlju, kršila obveznosti, ki so določene v členih od 56 do 62 PDEU.
   Naložitev plačila celotnega zneska dajatve o registraciji je nesorazmerna in ovira svobodno opravljanje storitev (glej sodno prakso Sodišča v zadevah Cura Anlagen, C-451/99, Coevering, C-242/05, Ilhan, C-42/08, VAV Autovermietung GmbH, C-91/10).